PATVIRTINTA

Vilniaus lopšelio-darželio „Pakalnutė“

Direktoriaus 2020 m. gruodžio 7 d.

Įsakymu Nr. V-71

**VILNIAUS LOPŠELIO-DARŽELIO „PAKALNUTĖ“**

**UGDYMO PROCESO ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilniaus lopšelio-darželio „Pakalnutė“ ugdymo proceso organizavimo nuotoliniu būdu tvarkos aprašas (toliau - Aprašas) reglamentuoja ugdymo proceso organizavimą nuotoliniu būdu pagal ikimokyklinio ir priešmokyklinio ugdymo programas iki bus atnaujintas įprastas ugdymo procesas. .

2. Paskelbus karantiną, lopšelis-darželis ugdymą organizuoja nuotoliniu būdu. . Apraše vartojamos sąvokos: **Nuotolinis mokymas** – tai mokymo forma, kai vaikas nepalaiko betarpiško kontakto su mokytoju, tėvų padedant mokosi iš namų pagal mokytojo nuorodas siunčiamas pasirinktu būdu. Bendravimas ir bendradarbiavimas vyksta informacinių kompiuterinių technologijų (toliau IKT) priemonėmis virtualioje mokymo(si) aplinkoje. **Virtuali mokymo(si) aplinka** – tai kompiuterių tinklais ir kitomis IKT pagrįsta informacinė ugdymo sistema, kurioje vyksta mokymosi procesas ir vaikų bei mokytojų sąveika, yra galimybės kurti ir naudoti įvairius ugdymo(si) metodus. **Sinchroninis mokymas** – grupės vaikų ir mokytojo dalyvavimas veikloje per atstumą, tačiau tuo pat metu. **Asinchroninis mokymas** – vaiko ir mokytojo darbas skirtingu laiku, bendraujant el. paštu bei kitomis panašiomis priemonėmis. . 3.Nuotolinio mokymo(si) tikslai: . 3.1. sukurti tinkamas sąlygas mokymuisi karantino metu, esant koronaviruso grėsmei; . 3.2.sudaryti sąlygas kiekvienam vaikui gauti ugdymo(si) paslaugas, atitinkančias jo gebėjimus ir poreikius; . 3.3. užtikrinti bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku; . 3.4.diegti modernias, IKT pagrįstas mokymo priemones bei metodus.

**II SKYRIUS**

**DARBO NUOTOLINIU BŪDU SĄLYGOS IR TVARKA**

4.Nuotolinis darbas nesukelia darbo stažo apskaičiavimo, kvalifikacijos tobulinimo ribojimų, neriboja ir nevaržo kitų darbuotojų teisių.

5. Darbuotojas, norintis dirbti nuotoliniu būdu, teikia Darželio direktoriui prašymą leisti dirbti nuotoliniu būdu nurodydamas: konkrečią nuotolinio darbo vietą, darbo grafiką, savaitės dienas, darbo pradžią ir pabaigą, pietų pertraukos laiką, laikotarpį, kuriam nustatytinas nuotolinis darbas, telefono numerį, kuriuo bus palaikomas ryšys.

6. Darželio direktorius, gavęs darbuotojo prašymą leisti dirbti nuotoliniu būdu, per 5 darbo dienas nuo prašymo gavimo dienos įvertina prašyme pateiktą informaciją, darbuotojo funkcijų ar darbo pobūdį, Darželio finansines galimybes, būtinybę užtikrinti operatyvų ir nepertraukiamą Darželiui priskirtų funkcijų vykdymą ir priima sprendimą dėl leidimo dirbti nuotolinį darbą. Dėl nuotolinio darbo patirtos išlaidos darbuotojui nekompensuojamos.

7. Darbuotojas, kuriam leidžiama dirbti nuotoliniu būdu, neturi pareigos būti Darželio patalpose, išskyrus atvejus, kai Darželio direktorius nurodo, kad darbuotojas tą dieną turi dirbti Darželio patalpose.

8. Darbuotojas, dirbantis nuotoliniu būdu:

8.1. turi turėti nuolat veikiančią interneto prieigą, reikiamą kompiuterinę techniką ir/ar kitų jam reikalingų Darželio veikloje naudojamų informacinių sistemų, gauti pavedimus elektronine forma, išsiųsti atliktas užduotis;

8.2. darbo laiku nuolat, bet ne rečiau kaip kas trisdešimt minučių, tikrinti savo tarnybinį/asmeninį elektroninį paštą;

8.3. operatyviai atsakyti į elektroninius pranešimus ir atsiliepti į skambučius (praleidęs skambučius perskambinti ne vėliau kaip per vieną valandą);

8.4. prireikus per su direktoriumi suderintą terminą atvykti į Darželio patalpas arba kitą nurodytą vietą;

8.5. įvykdyti pateiktus pavedimus nustatytais terminais;

8.6. laikytis teisės aktuose nustatytų darbų saugos ir kitų teisės aktų, kurie taikomi dirbant Darželio patalpose, reikalavimų.

9. Nuotolinio darbo laikas darbo laiko apskaitos žiniaraštyje žymimas kaip įprastas Darželyje dirbtas darbo laikas.

10. Darbuotojui, dirbančiam nuotolinį darbą, taikomos tokios pat socialinės garantijos, kokios taikomos Darželio patalpose dirbantiems darbuotojams, kaip jas apibrėžia Lietuvos Respublikos nelaimingų atsitikimų darbe ir profesinių ligų socialinio draudimo įstatymas ir jį įgyvendinantys teisės aktai.

**III SKYRIUS**

**NUOTOLINIO MOKYMO(SI) ORGANIZAVIMAS**

11. Vilniaus lopšelis-darželis „Pakalnutė“, remdamasis Lietuvos Respublikos vyriausybės 2020 m. gruodžio 7 d. Nr. 1364 nutarymo, siekdamas ugdymo procesą organizuoti nuotoliniu būdu: . 11.1. įsivertino įstaigos technologines galimybes, turimas skaitmenines priemones, mokytojų kompetenciją, vaikų amžių ir jų aplinkos socialinę ekonominę padėtį, Vilniaus lopšelis-darželis „Pakalnutė“ pasirinko nuotolinio mokymosi aplinkas, užtikrinančias skaitmeninio ugdymo turinio pasiekiamumą, bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku nuotoliniam mokymui(si) organizuoti: . 11.1.1. pagrindinį būdą - papildomas ugdymo(si) aplinkas mokytojo laisvu apsisprendimu: Facebook uždaros grupės, el. paštu, padlet.com ir kt. . 11.2. Pagrindinis informavimas ir bendravimas tarp administracijos, pedagogų, ugdytinių tėvų (globėjų, rūpintojų) vyksta el. paštu, telefonu, FB grupėse. . 11.3. Tiesioginis bendravimas tarp administracijos ir pedagogų vyksta virtualioje Zoom aplinkoje. . 11.4. Užduotys turėtų būti pateiktos skaitmeninėse aplinkose su nuorodomis, gali būti panaudota skenuota ar fotografuota didaktinė medžiaga iš papildomų ugdymo priemonių. . 12. Mokytojai: . 12.1. koreguoja ilgalaikius ugdomosios veiklos planus mokymo nuotoliniu būdu laikotarpiui, atsižvelgdami į grupės gebėjimus, sudėtingesnes temas perkeldami vėlesniam laikui; . 13. FB grupėse pateikia savaitei tikslias darbo instrukcijas ir taisykles, vaizdo užsiėmimų, užduočių skyrimo ir grįžtamojo ryšio būdus (Priedas Nr.1); . 14. mokytojas parenka medžiagos apimtį, atsižvelgdamas į vaikų amžių, vengia perteklinės informacijos, orientuojasi į įprastai lopšelyje-darželyje vedamos veiklos trukmę. . 15. Jei vaiko tėvams kyla klausimų, su mokytoju jie gali konsultuotis telefonu nuo 9.00 iki 16.00 val., el. paštu, Messenger grupėje ir kt.; . 16. Vaikų tėvai (globėjai, rūpintojai): . 16.1. pasirūpina techninėmis galimybėmis vaiko nuotoliniam ugdymuisi; . 16.2. konsultuojasi su mokytojais dėl vaiko ugdymosi.

**IV SKYRIUS**

**BENDROSIOS NUOSTATOS**

17. Ugdymo programoms įgyvendinti mokytojai gali naudoti laisvai prieinamu nacionaliniu skaitmeniniu ugdymo turiniu. . . 18. Rekomendacijos lopšelio-darželio „Pakalnutė“ pedagogams siunčiamos el. paštu ar darželio FB grupėje

19. Pratęsus nuotolinio mokymo(si) laikotarpį Rekomendacijos gali būti atnaujintos. . 20. Laikinai organizuojant ugdymą nuotoliniu būdu, mokymo sutartys nekeičiamos.

SAVAITĖ 1

*Priedas Nr. 1*

|  |  |  |  |
| --- | --- | --- | --- |
| Mokytojo vardas, pavardė | |  | |
| Grupė | |  | |
| Data | Dienos veiklų  pavadinimai | Užduotys | Grįžtamasis ryšys |
|  | 1. |  |  |
|  | 2. |  |  |
|  | 3. |  |  |
|  | 4. |  |  |
|  | 5. |  |  |
| Vaizdo pamokėlių (20-30 min.) | | | |
| Vaizdo pamokėlių tema | | Data ir laikas | Prisijungimo būdas |
| 1. | |  |  |
| 2. | |  |  |
| Papildoma informacija | |  | |